Sentenza
Material: papyrus
Place: Theben
Categories: Protokoll
Hermias - Prozeß
Verlesung der Klageschrift
Rede des Anwalts (Gegenpartei)
ἔτους να Παῦνι η ἐν Διὸς πόλει τῆι Μεγάληι τῆς Θηβαίδος ἐπὶ Πτολεμαίου τῶν φίλων καὶ 
[ἱ]ππάρχου ἐπʼ ἀνδρῶν καὶ ἐπιστάτου τοῦ Περὶ Θήβας, συνπαρόντων Πτολεμαίου τοῦ Ἀγαθάρχου 
τῶν φίλων καὶ ἱππάρχου ἐπʼ ἀνδρῶν, Εἰρηναίου τοῦ Εἰρηναίου τῶν αὐτῶν, Πολυπέρχοντος 
τ[οῦ Ἀ]μμωνίου τῶν κατοίκων ἱππέων, Σεσοώσιος  φιλοβασιλιστῶν προθύμων καὶ ἄλλων. 
καταστάντος Ἑρμίου τοῦ Πτολεμαίου τῶν ἐκ τοῦ Ὀμβίτου πρὸς Ὧρον κα[ὶ τ]οὺς μετʼ αὐτοῦ 
χοαχύτας τῶν ἀπὸ τῆς Διὸς πόλεως ἀνεγνώσθη τὸ ἐπιδοθὲν παρὰ τοῦ Ἑρμίου 
ὑπόμνημα, οὗ ἐστιν ἀντίγραφον· 
Πτολεμαίωι τῶν φίλων καὶ ἱππάρχηι ἐπʼ ἀνδρῶν καὶ ἐπστατει τοῦ Περὶ Θήβας 
παρʼ Ἑρμίου τοῦ Πτολεμαίου Πέρσου τῶν περὶ αὐλὴν διαδόχων καὶ ἡγεμόνος ἐπʼ ἀνδρῶν. 
ἠδικημένος οὐ μετρίως καὶ κινδυνεύων τῶν ἰδίων στερηθῆναι ὑπὸ Ὥρου τοῦ  
[Ἁ]ρσιήσιος, Ψενχώνσιος τοῦ Τεεφίβιος, Πανᾶτος τοῦ Πεχύτιος, χοαχυτῶν καὶ τῶν ἄλλων, 
[ὑ]παρχόντων γάρ μοι ἐν Διὸς πόλει προγονικῶν οἰκιῶν, ὧν καὶ τῶν προγόνων μου 
κεκυριευκότων, ἐφʼ ὅσον περιῆσαν χρόνον, οἱ ἐγκαλούμενοι τὴν κατοι[κία]ν ἔχοντες 
[ἐ]ν τοῖς Μεμνονείοις, ἐν δὲ τῆι τῶν καιρῶν περιστάσει καταγνόντες ἐ[π]ὶ τῶι ἄλλου 
τὴν κατοικίαν ἔχειν , ἐπελθόντες ἐπὶ τι μίαν  τῶν προγεγραμμένω[ν] οἰκιῶν, ἥ ἐστιν 
ἐκ τοῦ ἀπὸ νότου καὶ λιβὸς τῆς Διὸς πόλεως ἀπὸ βορρᾶ τοῦ δρόμου τοῦ [φέ]ροντος ἐπὶ 
ποταμὸν τῆς μεγίστης θεᾶς Ἥρας, ἧς τοῖχοι ἦσαν ὀικοδομημέν[οι], καὶ τῆ[ι] περὶ 
ἑαυτοὺς βίαι χρώμενοι ἐπισκευάσαντες τὰ καθειρημένα μέρη [ἐ]νοικο[ῦ]σι 
ἀντιποιούμενοι ἀδίκως. ὑπὲρ ὧν μεταλαβὼν ἐν τῶι μϛ  παραγε[ν]όμενος 
εἰς τὴν Διὸς πόλιν ἐπέδωκα κατʼ αὐτῶν ὑπόμνημα Ἑρμίαι τῶν ὁμ[οτί]μων τοῖς 
[σ]υγγενέσι καὶ στρατηγῶι καὶ νομάρχηι καὶ παραγγελέντος αὐτοῖς [ἔ]ρχεσθαι εἰς τὸ 
[σ]υνέδριον συνιστοροῦντες ἑαυτοῖς οὐδὲν βέβαιον ἔχουσι ἐξέκλιν[ο]ν. ὁμοίως δὲ καὶ 
ἐν τῶι μθ  Μεσορὴ τοῦ Ἑρμίου ἐπιβαλόντος εἰς τὴν Διὸς πόλιν καὶ περὶ τῶν αὐτῶν 
ἐντυχ[ό]ντος μου  ἐκτοπισάντων αὐτῶν, συνέταξεν Ἑρμογένει [τ]ῶι τότε 
[ἀ]ρχιφυ[λα]κίτηι παραδοῦναί μοι τὴν οἰκίαν. χωρισθέντος δέ μο[υ] εἰς τὸ[ν] Ὀμβίτην
πάλιν ἐπελθόντες ἐπὶ τὴν αὐτὴν οἰκίαν ἐνοικοῦσι. ἐπεὶ οὖν καὶ ἐν τῶι Μεχεὶρ τοῦ ἐνεστῶτος  
παραγενομένου μου εἰς Διὸς πόλιν καὶ περὶ τῶν αὐτῶν ἐντυχόντος Ἡρακλείδει τῶι τότε 
ἐπιστατήσαντι καὶ παραγγελέντος αὐτοῖς διʼ Ἀρτεμιδώρου ὑπηρέτου καὶ λαβόντων ἀντίγραφον 
τοῦ ὑπομνήματος οὐκ ἀπήντησαν φυγοδικοῦντες, οἰομένων ἐφʼ ἱκανὸν χρόνον κατα
φθαρέντα με ἐντεῦθεν ἀναλύσειν καθότι καὶ πρότερον, ἀξιῶ συντάξαι καταστῆσαι αὐτοὺς ἐπὶ σὲ 
καὶ, ἐὰν παραδεικνύω ταῦθʼ οὕτως ἔχοντα, συναναγκάσαι ἐκ τῆς οἰκίας ἐκχωρεῖν, περὶ δὲ αὐτῶν 
εἰσβεβιασμένων καὶ νεκροὺς ἀπηρεισμένων ἐν τῆι ἐμῆι οἰκίαι διαλαβεῖν· τούτου δὲ γενο
μένου ἔσομαι τετευχὼς τοῦ δικαίου.  εὐτύχει. 
μεταλαβὼν τὸν λόγον ὁ συνκαταστὰς τοῖς περὶ τὸν Ὧρον Δείνων ἠρώτησεν τὸν Ἑρμίαν, 
εἴ τινα ἀπόδειξιν παράκειται ὥς ἐστιν αὑτοῦ προγονική. ἀποκ[ριθ]έντος δʼ αὐτοῦ μηδεμίαν 
ἔχειν ὑπεδείκνυεν τὸν Ἑρμίαν κατὰ κενὸν περιεσπακέναι το[ὺς π]ερὶ τὸν Ὧρον χάριν τοῦ 
διασεῖσαι αὐτοὺς καὶ εἰς βλαβὰς περιστῆσαι, τὴν γὰρ οἰκίαν πρότ[ερον] μὲν ἐωνῆσθαι τοὺς 
γονεῖς τῶν συνεγκαλουμένων τῶι Ὥρωι παρὰ τῶν κατʼ ἀλή[θεια]ν κυρίων κατʼ Αἰγυπτίας 
συγγραφάς, ὧν καὶ ἐπενεχθεισῶν μιᾶς  μὲν γεγονυίας τοῦ κ[η][  Παχ]ὼν ἐπὶ τοῦ Φιλομήτορος, 
καθʼ ἣν ἐτύγχανεν ὁ τοῦ ἑνὸς τῶν ἐγκαλουμένων Ψενχών[σιος καὶ Χ]ονοφρέους πατὴρ 
Τεεφίβιος ἐω[νημ]ένος παρὰ Ἑλήκιος καὶ Λοβάιτος καὶ Τβαιαιος [καὶ Σενερ]ιεῦτος καὶ Ἑριέως , 
ὄντων ἑπτὰ , [πή]χεις οἰκοπεδικοὺς ζ 𐅵 ἐκ τοῦ ἀπὸ νότου [μέρους τ]ῶν ὑπαρχόντων 
αὐτοῖς ψιλῶν [τό]πων πηχῶν δέκα , ἑτέρας δέ, καθʼ ἣν ὁ τῶ[ν συνε]γκαλουμένων 
Νεχούθου καὶ Ἁ[σῶτος] καὶ ἄλλου Νεχούθου καὶ τῆς τούτων ἀδ[ελφῆς] Νεχούθιος πατὴρ 
Ἁσῶς ὁμοίως ἐ[ώνη]το παρὰ τῶν αὐτῶν ἄλλους πήχεις β 𐅵 [ἐν τ]ῶι αὐτῶι ἔτει καὶ μηνί, 
ἑτέρας δὲ γεγον[υίας] τοῦ λε  Μεσορὴ ἐπὶ τοῦ αὐτοῦ βασιλέως, κα[θʼ ἣν ὡ]σαύτως ἐώνητο 
ὁ τῶν ἄλλων Πα[ν]ᾶτος καὶ Πατοῦτος καὶ Παθήμιος καὶ Ἁρπχή[μιος] καὶ Σεναμούνιος 
π[α]τὴρ Πεχύτης παρʼ Ἀμμωνίου καὶ Ζβενδήτιος τὸ ἐπιβάλλον [αὐτοῖ]ς τῆς αὐτῆς οἰκίας 
μέρος δ, πήχεις γ γ, ὧν καὶ τὰ τέλη τεταγμένοι ἦσαν εἰς [τὴν τ]οῦ ἐγκυκλίου ὠνήν.
προσεξετίθετο τὸν ἕνα  αὐτῶν Ὧρον ἐωνῆσθαι παρά τε τοῦ Τεεφίβιος καὶ Σαῶτος καὶ 
Πεχύτου παρʼ ἑκάστου αὐτῶν μέρος ἕβδομον τῆς οἰκίας καὶ ἀπὸ τῶν τῆς διαγραφῆς 
χρόνων κεκυριευκέναι τοὺς γονεῖς τῶν ἐγκαλουμένων σὺν τῶι Ὥρωι τῆς οἰκίας 
ἐφʼ ὅσον περιῆσαν χρόνον, μετὰ δὲ τὴν ἐκείνων τελευτὴν τὸν Ὧρον προσεωνῆσθαι 
καὶ παρὰ τοῦ ἑνὸς τῶν ἐγκαλουμένων Νεχούθου νεωτέρου ἄλλο μέρος τῆς οἰκίας, ὁμοίως 
δὲ καὶ Θαμοῦνιν καὶ Μεντεμῆν καὶ Χονοφρῆν παρὰ τῶν ἄλλων ἐωνῆσθαί τινα μέρη 
καὶ κεκυριευκέναι αὐτόν τε καὶ τοὺς συνεγκαλουμένους μέχρι τοῦ νῦν ἀναμφιλέκτως 
οὐθενὸς ἁπλῶς ἐμποιησαμένου ἔτη λε. παραθεμένου δὲ καὶ προστάγματα 
καὶ μέρος ἐκ τοῦ ἐκτεθέντος ἐν τῶι κϛ  περὶ τῶν φ[ιλα]νθρώπων προστάγματος περὶ τῶν 
κεκρατηκότων ἔλεγον, εἰ καί τις θείηι μηδεμίαν ἐπιφέρειν αὐτοὺς συγγραφήν, ἀρκεῖσθαι ἀπʼ αὐτῶν [τ]ῶν προσγμάτων τῆς κρατήσεως 
αὐτοῖς περιγινομένης, μὴ γοῦν καὶ  κτήσεις ἐπιφερειν[τ]ων καὶ κεκρατηκότων ἔτη 
πλείονα, τοῦ δʼ ἀντιδίκου ἀναποδεί[κτο]υ καθεστηκότ[ος], ἔτι δὲ καὶ προβεβηκότος ἤδη 
τοῖς ἔτεσι καὶ μήτʼ ἐν τοῖς ἔμπροσθε[ν] χρόνοις πρὸς τ[οὺ]ς γονεῖς αὐτῶν μήδε μὴν 
πρὸς ἑαυτοὺς λόγον συνεστάσθαι μ[έχ]ρι τοῦ παρόντος καὶ μηδαμῶς δυναμένου 
ἐπιδεῖξαι καθόλου τινὰ τῶν ἑαυ[τοῦ] γονέων ἢ [κα]ὶ αὑτὸν ὠικηκότα ἐν τῆι 
Διὸς πόλει μηδʼ ὥς ἐστιν αὑτοῦ ἡ [οἰκί]α προγονικ[ή], ὁμολογουμένως δʼ ἐπὶ συκο
φαντίαι καὶ σεισμῶι ἐπαγειοχό[τος τὸ] ἔγκλημα. τ[οι]ούτων οὖν ὄντων τῶν 
κ καυτοὺς καὶ τοῦ Ἑρμίου οὐδεν[ὶ τεκμ]ηρίωι προσεναπλομένου, φάσει δὲ κενῆι 
προφερομένου εἶναι προγονικ[ήν, τ]ῶι μὲν Ἑρμίαι ε[ἴ]παμεν μὴ ἀντιποιεῖσθαι 
τῆς οἰκίας, τοῖς δὲ περὶ τὸν Ὧ[ρον κρ]ατεῖν αὐτῆς [κ]αθότι καὶ πρότερον.